b'\n_START_ARTICLE_\nEcuadorin avaruusj\xc3\xa4rjest\xc3\xb6\n_START_PARAGRAPH_\nEcuadorin avaruusj\xc3\xa4rjest\xc3\xb6 (EXA, esp. Agencia Espacial Civil Ecuatoriana) on Ecuadorin avaruustoiminnasta vastaava organisaatio. Se on yhdistys, joka aloitti toimintansa 1. marraskuuta 2007. Sen toimintaa tukee Ecuadorin ilmavoimat. Sit\xc3\xa4 vet\xc3\xa4\xc3\xa4 astrinautiksi koulutettu ecuadorilainen Ronnie Nader._NEWLINE_EXA katsoo aikaansaannoksekseen Ecuadorin ilmavoimien Sabreliner T-39 -lentokoneen ballistiset lentokokeet, joilla testatiin vuonna 2008 vapaata pudotusta. _NEWLINE_Ecuadorin ensimm\xc3\xa4inen satelliitti NEE-01 Pegasus laukaistiin 25. huhtikuuta 2013. Toukokuussa se t\xc3\xb6m\xc3\xa4si kiertoradalla liikkuviin avaruusromun kappaleisiin ja kier\xc3\xa4hti ymp\xc3\xa4ri. Siihen ei saada en\xc3\xa4\xc3\xa4 yhteytt\xc3\xa4. T\xc3\xb6rm\xc3\xa4yksen aiheuttanut romu oli per\xc3\xa4isin Neuvostoliitton raketeista.'